केंद्र में सत्तारूढ़ भाजपा ने उत्तर प्रदेश विधान सभा चुनाव के लिए जोरदार तैयारियां आरंभ कर दी हैं|  प्रधानमंत्री नरेन्द्र मोदी की अतिशय सक्रियता तथा विकास के तमाम लोक लुभावने वायदों ने राजनीतिक समीकरण इस कदर बदल दिया है कि बसपा बहुत सशंकित है| अगर राजनाथ सिंह को मुख्यमंत्री का दावेदार बताते हुए भाजपा ने तुरुप का पत्ता चल दिया तो शायद बसपा की परेशानी बढ़ जाएगी| हालांकि प्रांतीय सत्ता से भाजपा फरवरी, 2002 से ही बाहर है, और राजनाथ सिंह उसके आखिरी मुख्यमंत्री थे| अगर भाजपा अपने स्टार प्रचारकों के साथ युद्ध में कूदती है, तो मायावती की परेशानी बढ़ जाएगी जिनकी पार्टी में एकमात्र स्टार प्रचारक वही हैं.